钦定古今图书集成/方舆汇编/边裔典/第051卷 > 隋
## 钦定古今图书集成/方舆汇编/边裔典/第051卷 > 隋

### 炀帝大业十二年焉耆遣使入贡

按《隋书炀帝本纪》，不载。按《西域传》，“焉耆国，都白山
之南七十里，汉时旧国。其王姓龙，字突骑。都城方二
里。国内有九城，胜兵千馀人。国无纲纪。其俗奉佛书，
类婆罗门。婚姻之礼，有同华夏。死者焚之，持服七日。
男子剪发。有鱼盐蒲苇之利。东去高昌九百里，西去
龟兹九百里，皆沙碛。东南去瓜州二千二百里。大业
中”，遣使贡方物。

按：《册府元龟》：“大业十二年，焉耆国遣使朝贡。”